සෞඛ්‍ය ඇමැති මෛත්‍රීපාල සිරිසේන මහතාගේ ප්‍රධානත්වයෙන් මේ පත්වීම් නාරාහේන්පිට ජාතික රුධිර පාරවිලයන මධ්‍යස්ථානයේ දී ලබාදෙන බව නජිත් සුමනසේන මහතා පැවැසු‍වේය.කීට විද්‍යා සහකාර නිලධාරින් අවුරුදු දෙකක පුහුණු කාලය තුළදී වෛද්‍ය කීට විද්‍යාව පිළිබඳ ක්ෂේත්‍ර හා රසායනාගාර පුහුණුව ලබන අතර එම විෂයට අමතරව කළමනාකරණය, පරිගණක තාක්ෂණය, කාර්යාල ක්‍රම, ගබඩාකරණය යනාදී පරිපාලනයට අඳාළ පුහුණුවීම් ද ලැබූ බව ඒ මහතා ප්‍රකාශ කළේය.උසස් පෙළ ජීව විද්‍යා අංශයෙන් වැඩිම Z-score ලකුණු ලබා ගත් ශිෂ්‍යන්ගෙන් මේ පිරිස තෝරාගන්නා අතර ඔවු‍න්ගේ වසර දෙකක පුහුණු කාලය තුළදී පුහුණු ශිෂ්‍ය දීමනා, ප්‍රවාහන දීමනා, විදුලිය දීමනා යනාදි දීමනා ද ලබාදීම සිදු කරන බව හෙතෙම කීය.අලුතින් පත්වීම් ලබාදෙන කීට විද්‍යා සහකාර නිලධාරින් 50 දෙනා බස්නාහිර පළාතට 9 ක්, දකුණු පළාත් සභාවට 3 ක්, සබරගමුව පළාත් සභාවට 5 ක්, වයඹ පළාත් සභාවට 5 ක්, ඌව පළාත් සභාවට 2 ක්, උතුරු මැද පළාත් සභාවට 4 ක්, උතුරු පළාත් සභාවට 10 ක්, නැඟෙනහිර පළාත් සභාවට 6 ක්, බරවා මර්දන ව්‍යාපාරයට 1 ක්, මැලේරියා මර්දන ව්‍යාපාරයට 1 ක්, ජාතික ඩෙංගු මර්දන වැඩසටහනට 4 ක් වශයෙන් පත් කර තිබේ.ඩෙංගු මදුරු ඝනත්වය ව්‍යාප්ත වීම පාලනය කිරීම මේ නිලධාරින් මඟින් සිදු කරන අතර ඩෙංගු වසංගතයක් බවට පත් වීමට පවතින ඉඩකඩ කල්තියා හඳුනාගෙන එය පාලනය කිරීම ද ඔවුන් මඟින් සිදු කරන්නේ යැයි සුමනසේන මහතා පැවැසුවේය..